Undanfarin ár hefur Fjölmennt fengið Erasmus styrki Evrópusambandsins til að senda starfsfólk í námsferðir til stofnanna sem sinna fullorðinsfræðslu á einn eða annan hátt fyrir fólk með þroskahömlun . Síðustu ferðir starfsmanna voru til Glad Fonden í Danmörku , sem meðal annars rekur sjónvarpsþætti , veitingaþjónustu og vöruhönnun . Tveir starfsmenn kynntu sér starfsemina almennt og skipulag hennar , og aðrir tveir kynntu sér sérstaklega veitingaþjónustu og veitingarekstur en einnig vöruhönnun . Áður hafa tónlistarkennarar sótt heim Drake Scotland tónlistarstofnunina í Skotlandi . Kennarar hafa líka sótt námskeið í að segja sögur með fólki með margvíslegar fatlanir auk þroskahömlunar og heimsótt heimili og dagþjónustu fyrir einhverft fólk í Bretlandi . Fyrsta ferð Fjölmenntar með Erasmus styrk var farin árið 2014 og skoðað hvernig Danir voru að þróa notkun spjaldtölva í starfi með fullorðnu fólki með þroskahömlun . Silver age learning , þróunarverkefni um nám fyrir eldra fólk Nú tekur Fjölmennt þátt í þróunarverkefni á vegum Erasmus ásamt fjórum öðrum Evrópulöndum um þróun námskeiðaraðar fyrir eldra fólk . Eldra fólk almennt er ekki markhópur Fjölmenntar en óskað var eftir þátttöku Fjölmenntar vegna þekkingar og reynslu af að aðlaga nám að ólíkum námsþörfum . Við gerum ráð fyrir að fá til samstarfs símenntunarstöð utan Fjölmenntar . Námskeiðatilboð fyrir eldra fólk hefur oft beinst að tómstundum , en námskeiðaröðin sem ætlunin er að þróa beinist meira að breytingum sem fylgja hækkandi aldri , virkni , vellíðan og lífsgæðum . Námstilboð fyrir aldraða getur þurft að þjóna fólki á mjög breiðu bili hvað varðar færni og heilsu og þarfnast einstaklingsmiðaðrar nálgunar og fjölbreyttrar aðlögunar eigi það að skapa raunverulegan ávinning varðandi dagleg lífsgæði og virkni og velferð aldraðs fólks .